Vastuseis seadusandliku ja kohtuvõimu vahel on eriti terav Rootsis, kus sotsiaaldemokraadid on näinud juriidilises ekspertiisis demokraatia piiramist. Ühelt poolt inglise parlamentaarne, Rousseau juurde tagasiviiv suund, teiselt poolt ameerikalik, võimude lahusust rõhutav, Montesquieu juurde tagasiviiv traditsioon (Holmström 1994:158). Ja muidugi mitte ainult Montesquieu, vaid ka Kelseni juurde. "Au commencement était Kelsen". Ühtlasi tähendab see - soovime seda või mitte - positivistliku paradigma taastugevnemist õigusloomes.